Определение на Общия съд от 13 септември 2017 г. — Германия/Комисия
(Дело T-97/09)1
(Жалба за отмяна — ЕФРР — Намаляване на финансова помощ — Неспазване на срока за приемане на решение — Съществено процесуално нарушение — Явно основателна жалба)
Език на производството: немски
Страни
Жалбоподател: Федерална република Германия (представители: първоначално M. Lumma, C. Blaschke и T. Henze, а впоследствие T. Henze и J. Möller, подпомагани от C. von Donat, адвокат)
Ответник: Европейска комисия (представители: B. Conte, A. Steiblytė и B.-R. Killmann)
Встъпили страни в подкрепа на жалбоподателя: Кралство Испания (представители: първоначално J.  Rodríguez Cárcamo, адвокат, впоследствие A. Rubio González, abogado del estado, и накрая V. Ester Casas) и Кралство Нидерландия (представители: първоначално C. Wissels и Y. de Vries, а впоследствие J. Langer и B. Koopman)
Предмет
Искане на основание член 263 ДФЕС за отмяна на Решение C (2008) 8465 окончателен на Комисията от 19 декември 2008 година за намаляване на размера на финансовата помощ от Европейския фонд за регионално развитие (ЕФРР), отпусната в полза на оперативната програма, попадаща в рамките на цел 1 относно Land Sachsen във Федерална република Германия (1994—1999 г.), съгласно Решение C (94) 1939/4 на Комисията от 5 август 1994 г., Решение C (94) 2273/4 на Комисията от 22 август 1994 г. и Решение C (94) 1425 на Комисията от 6 септември 1994 г.
Диспозитив
Отменя Решение C (2008) 8465 окончателен на Комисията от 19 декември 2008 година за намаляване на размера на финансовата помощ от Европейския фонд за регионално развитие (ЕФРР), отпусната в полза на оперативната програма, попадаща в рамките на цел 1 относно Land Sachsen във Федерална република Германия (1994—1999 г.), съгласно Решение C (94) 1939/4 на Комисията от 5 август 1994 г., Решение C (94) 2273/4 на Комисията от 22 август 1994 г. и Решение C (94) 1425 на Комисията от 6 септември 1994 г.
Европейската комисия понася, наред с направените от нея съдебни разноски, и тези на Федерална република Германия.
Кралство Испания и Кралство Нидерландия понасят направените от тях съдебни разноски.
____________
1 ОВ C 129, 6.6.2009 г.